CELEX: 62022TN0112
Language: sl
Date: 2022-03-02 00:00:00
Title: Zadeva T-112/22: Tožba, vložena 2. marca 2022 – Svenska Bankföreningen in Länsförsäkringar Bank/Komisija

10.5.2022   
            
            
               SL
            
            
               Uradni list Evropske unije
            
            
               C 191/31
            
         
      Tožba, vložena 2. marca 2022 – Svenska Bankföreningen in Länsförsäkringar Bank/Komisija
      (Zadeva T-112/22)
      (2022/C 191/40)
      Jezik postopka: angleščina
      
         Stranke
      
      
         Tožeči stranki: Ideella föreningen Svenska Bankföreningen med firma Svenska Bankföreningen, Näringsverksamhet (Stockholm, Švedska), Länsförsäkringar Bank AB (Stockholm) (zastopniki: P. Hansson, M. Eriksson in M. Persson, odvetniki)
      
         Tožena stranka: Evropska Komisija
      
         Predlogi
      
      Tožeči stranki Splošnemu sodišču predlagata, naj:
      
                  —
               
               
                  razglasi za ničen sklep Komisije z dne 24. novembra 2021 v zadevi SA.56348(2021/N) – Švedska: švedski davek za kreditne institucije; (1)
                  
               
            
                  —
               
               
                  Komisiji naj se naloži plačilo stroškov.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata en razlog, in sicer da je Evropska komisija kršila procesne pravice tožečih strank, ker ni začela uradnega postopka preiskave.
      Trdita, da je imela Komisija objektivno resne težave pri predhodni preučitvi priglašenega ukrepa in bi morala začeti uradni postopek preiskave. Na primer:
      
                  —
               
               
                  Tožeči stranki trdita, da Komisija ni upoštevala dejstva, da parametri referenčnega sistema, kot jih je opredelila, očitno niso bili v skladu s ciljem davka za tveganje.
               
            
                  —
               
               
                  Tožeči stranki dalje trdita, da Komisija ni upoštevala dejstva, da kreditne institucije, za katere velja oziroma ne velja davek za tveganje, z vidika cilja davčnega sistema niso v primerljivem pravnem in dejanskem položaju.
               
            
                  —
               
               
                  Trdita tudi, da Komisija ni pravilno uporabila sodne prakse Sodišča pri ocenitvi praga za obdavčitev.
               
            
                  —
               
               
                  Tožeči stranki prav tako trdita, da Komisija ni upoštevala dejstva, da različno obravnavanje ni bilo utemeljeno in da nikakor ni bilo sorazmerno.
               
            
                  —
               
               
                  Nazadnje tožeči stranki trdita, da preučitev, ki jo je opravila Komisija v postopku predhodne preučitve, ni bila zadostna in celovita.
               
            
         (1)  COM(2021) 8637 final. glej objavo v UL 2021 C 511, str. 2.